## Zakon o porezu na premije osiguranja od automobilske odgovornosti

### NN 107/2001 (5.12.2001.), Zakon o porezu na premije osiguranja od automobilske odgovornosti

# Hrvatski sabor

1759

Na teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O POREZU NA PREMIJE OSIGURANJA OD AUTOMOBILSKE ODGOVORNOSTI

Proglašavam Zakon o porezu na premije osigura­nja od automobilske
odgovornosti, koji je donio Hrvatski sabor na sjednici 28. studenoga 2001.

Broj: 01-081-01-3724/2
Zagreb, 30. studenoga 2001.

Predsjednik
Republike Hrvatske
**Stjepan Mesić,** v. r.

## ZAKON

### O POREZU NA PREMIJE OSIGURANJA OD AUTOMOBILSKE ODGOVORNOSTI

I. TEMELJNE ODREDBE

Članak 1.

Ovim se Zakonom propisuje plaća­nje poreza na premije osigura­nja od
automobilske odgovornosti.

Članak 2.

Porez na premije osigura­nja od automobilske odgovornosti prihod je državnog
proračuna.

II. PREDMET OPOREZIVANJA

Članak 3.

Porez na premije osigura­nja od automobilske odgovornosti plaća se na
premije utvrđene ugovorom s društvom za osigura­nje o obveznom osigura­nju
cestovnih motornih vozila.

III. POREZNI OBVEZNIK

Članak 4.

Porezni obveznici su društva za osigura­nje koja s pravnim i fizičkim
osobama sklapaju ugovore i naplaćuju premije osigura­nja od automobilske
odgovornosti izravno ili neizravno preko posrednika ili zastupnika.

IV. POREZNA OSNOVICA

Članak 5.

Porezna osnovica je premija osigura­nja od automobilske odgovornosti
koju društvo za osigura­nje utvrđuje pravnoj ili fizičkoj osobi pri sklapa­nju
ugovora o obveznom osigura­nju cestovnih motornih vozila.

V. POREZNA STOPA

Članak 6.

Stopa poreza iznosi 15% od ugovorene premije osigura­nja od automobilske
odgovornosti.

VI. POREZNA OSLOBOĐENJA

Članak 7.

Porez na premije osigura­nja od automobilske odgovornosti ne plaćaju
diplomatska i konzularna predstavništva.

VII. NASTANAK POREZNE OBVEZE

Članak 8.

Obveza obračunava­nja poreza na premiju osigura­nja od automobilske
odgovornosti nastaje u trenutku sklapa­nja ugovora s pravnom ili fizičkom
osobom.

VIII. PLAĆANJE

Članak 9.

Porezni obveznik iz članka 4. ovoga Zakona plaća porez na premiju
osigura­nja od automobilske odgovornosti u roku od 30 dana od dana nastanka
porezne obveze.

IX. POREZNI NADZOR

Članak 10.

Obračunava­nje i plaća­nje poreza na premije osigura­nja od automobilske
odgovornosti nadzire Porezna uprava.

X. OVLASTI MINISTRA
FINANCIJA

Članak 11.

Ministar financija propisuje oblik i sadržaj evidencija o plaća­nju
poreza po ovome Zakonu.

XI. KAZNENE ODREDBE

Članak 12.

(1) Novčanom kaznom od 5.000,00 do 50.000,00 kuna kaznit će se za prekršaj
porezni obveznik:

1. ako ne obračuna porez na premije osigura­nja od automobilske
odgovornosti (članak 4.),

2. ako na propisanu osnovicu ne primijeni propisanu poreznu stopu (članak
5. i 6.),

3. ako porez na premije osigura­nja od automobilske odgovornosti ne obračuna
u propisanom roku (članak 8.),

4. ako porez na premije osigura­nja od automobilske odgovornosti ne
uplati na propisani račun (članak 9.).

(2) Novčanom kaznom od 2.000,00 do 10.000,00 kuna za prekršaj iz stavka
1. točke 1., 2., 3. i 4. kaznit će se i odgovorna osoba kod poreznog obveznika.

XII. PRIJELAZNE I ZAVRŠNE ODREDBE

Članak 13.

U žalbenom postupku, obnovi i prekršajnom postupku, pri utvrđiva­nju
roka zastare te pri obračunava­nju, plaća­nju i povratu poreza primje­njuju se
odredbe Opće­ga poreznog zakona ako ovim Zakonom nije drukčije propisano.

Članak 14.

Ovaj Zakon stupa na snagu osmoga dana od dana objave u »Narodnim
novinama«, a primje­njuje se od 1. siječ­nja 2002.

Klasa: 410-19/01-01/08
Zagreb, 28. studenoga 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 107/2001-1759